PATVIRTINTA

Kauno miesto savivaldybės administracijos direktoriaus

2019 m. lapkričio 5 d.

įsakymu Nr. A-[3580](file:///C%3A%5CUsers%5Cgretjoru%5CDownloads%5Ca193580.docx)

Pakeista 2020-01-21 įsakymu Nr. A-[265](file:///C%3A%5CUsers%5C2020%5CBendri%5Ca200265.docx)

Pakeista 2020-07-29 įsakymu Nr. A-[2570](file:///X%3A%5CDokumentai%5CAdministratorius%5CIsakymai%5C2020%5CBendri%5Ca202570.docx)

*(TAR redakcija* [*https://www.e-tar.lt/portal/lt/legalAct/3b58c1e0ffca11e99681cd81dcdca52c/asr*](https://www.e-tar.lt/portal/lt/legalAct/3b58c1e0ffca11e99681cd81dcdca52c/asr)*)*

**KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ ĮGYVENDINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno miesto savivaldybės projektų atrankos ir finansavimo programos „Iniciatyvos Kaunui“ (toliau – Programa) įgyvendinimo tvarkos aprašas(toliau – Aprašas) nustato Kauno miesto savivaldybės (toliau – Savivaldybė) biudžeto lėšomis finansuojamų Programos projektų (toliau – projektai) paraiškų teikimo, vertinimo, atrankos, lėšų skyrimo ir atsiskaitymo už pasiektus rezultatus ir skirtas lėšas tvarką.
2. Apraše vartojamos sąvokos:
	1. **Ekspertas** – specialių žinių, įgūdžių, kompetencijos ir darbo patirties tam tikroje srityje turintis asmuo, atliekantis projektų paraiškų vertinimo procedūrą.
	2. **Kvietimas teikti paraiškas** (toliau – Kvietimas) – Savivaldybės administracijos direktoriaus patvirtintas dokumentas, kuriame nurodomos Savivaldybės biudžeto lėšomis numatomos finansuoti Savivaldybės tarybos patvirtintos Programos sritys ir prioritetai (toliau – Programos sritys ir prioritetai), finansuojamos veiklos, reikalavimai išlaidoms ir projektų kokybei, siekiami rezultatai, reikalavimai pareiškėjams, projektų vertinimo kriterijai, paraiškų teikimo tvarka, kiti reikiami duomenys.
	3. **Padalinys** – už atitinkamą Programos sritį, projektų paraiškų administracinės atitikties ir tinkamumo vertinimą, projektų įgyvendinimo kontrolę ir stebėseną atsakingas Savivaldybės administracijos padalinys.
	4. **Projektų paraiškų atrankos ir finansavimo komisija** (toliau – Komisija) – Savivaldybės mero potvarkiu sudaryta komisija, susidedanti iš Savivaldybės mero pavaduotojų, patarėjų, Savivaldybės administracijos direktoriaus pavaduotojų ir valstybės tarnautojų, Savivaldybės tarybos komitetų pirmininkų ir (arba) jų pavaduotojų. Komisijos tikslas – teikti Savivaldybės administracijos direktoriui rekomendacijas dėl projektų atrankos, lėšų skyrimo projektams, pritarimo ar nepritarimo pratęsti ilgalaikių projektų įgyvendinimo sutarčių galiojimą kitiems kalendoriniams metams, įvertinus su projektų vykdytojais sudarytas sutartis dėl ilgalaikių projektų įgyvendinimo.
	5. **~~Projektų vertinimo grupė~~** ~~(toliau – PVG) – Savivaldybės administracijos direktoriaus įsakymu iš padalinių ir Plėtros programų ir investicijų skyriaus, atsakingo už Programos įgyvendinimo organizavimą (toliau – Skyrius), darbuotojų, sudaryta (-os) grupė (-ės), kurios (-ių) tikslas – atlikti projektų administracinės atitikties ir tinkamumo vertinimą, atsižvelgiant į atitinkamai Programos sričiai skirtus Savivaldybės biudžeto asignavimus, siūlyti projektų finansavimo sumas, rengti projektų paraiškų vertinimo ataskaitas, teikti informaciją apie projektų vertinimą Komisijai. PVG sudaroma (-os) atsižvelgiant į Programos sritis.~~

2.5. **Projektų vertinimo grupė** (toliau – PVG) – Savivaldybės administracijos direktoriaus įsakymu iš padalinių ir Strateginio planavimo, analizės ir programų valdymo skyriaus, atsakingo už Programos įgyvendinimo organizavimą (toliau – Skyrius), darbuotojų, sudaryta (-os) grupė (-ės), kurios (-ių) tikslas – atlikti projektų administracinės atitikties ir tinkamumo vertinimą, atsižvelgiant į atitinkamai Programos sričiai skirtus Savivaldybės biudžeto asignavimus, siūlyti projektų finansavimo sumas, rengti projektų paraiškų vertinimo ataskaitas, teikti informaciją apie projektų vertinimą Komisijai. PVG sudaroma (-os) atsižvelgiant į Programos sritis.

* 1. **Projekto paraiška** – Savivaldybės administracijos direktoriaus įsakymu patvirtintos formos dokumentas, kurį pateikia pareiškėjas, siekdamas gauti finansavimą iš Savivaldybės biudžeto projektui įgyvendinti ir numatytiems rezultatams pasiekti Apraše nustatyta tvarka.
	2. **Pareiškėjas** – juridinis asmuo, planuojantis įgyvendinti projektą ir gauti finansavimą projektui įgyvendinti iš Savivaldybės biudžeto.
	3. **Projektas** – konkretaus laikotarpio kryptinga veikla, kurios tikslas – unikalaus produkto ar paslaugos sukūrimas Kauno miesto gyventojams pagal Programos sritis, patvirtintas Savivaldybės tarybos sprendimu. Projektas pagal trukmę gali būti trumpalaikis arba ilgalaikis. Trumpalaikio projekto trukmė yra ne ilgesnė nei vieni kalendoriniai metai, ilgalaikio projekto – ne ilgesnė kaip 36 mėnesiai.
	4. **Projekto įgyvendinimo laikotarpis** – laiko tarpas, per kurį pradedamos ir baigiamos vykdyti visos projekto veiklos.
	5. **Projekto vykdytojas** – už Savivaldybės biudžeto lėšomis finansuojamo projekto įgyvendinimą atsakingas pareiškėjas, pasirašęs sutartį.
	6. **Sutartis** – su pareiškėju sudaroma Savivaldybės biudžeto lėšų naudojimo sutartis, kurios formą tvirtina Savivaldybės administracijos direktorius.

**II SKYRIUS**

**PROJEKTŲ PARAIŠKŲ TEIKIMAS**

3. Projektų paraiškos teikiamos Kvietime nustatyta tvarka ir terminais. Projektų paraiškoms pateikti skiriamas ne trumpesnis nei 20 kalendorinių dienų terminas. Po nustatyto termino pateiktos projektų paraiškos nenagrinėjamos.

4. Kvietimas lietuvių kalba skelbiamas Savivaldybės interneto svetainėje ([www.kaunas.lt](http://www.kaunas.lt)).

5. Kvietimą rengia padalinys. Padalinys elektroniniu būdu Kvietimą teikia Skyriui. Skyrius organizuoja Kvietimo derinimą, tvirtinimą ir paskelbimą.

1. Kvietime nurodoma:
	1. Savivaldybės biudžeto lėšomis numatomos finansuoti Programos sritys ir prioritetai, finansuojamos veiklos, reikalavimai išlaidoms, reikalavimai pareiškėjams, projektų vertinimo kriterijai, finansavimo intensyvumas, projekto viešinimo reikalavimai, projekto įgyvendinimo laikotarpis;
	2. projektų paraiškų rengimo ir pateikimo tvarka ir terminai;
	3. Skyriaus darbuotojų, atsakingų už paraiškų priėmimą ir informacijos teikimą, kontaktiniai duomenys ir informacijos teikimo tvarka;
	4. privalomi pateikti dokumentai ir kita reikalinga informacija.
2. Pareiškėjas Kvietime nustatyta tvarka ir terminais pateikia užpildytą nustatytos formos projekto paraišką. Kartu su paraiška pateikiami Kvietime nurodyti dokumentai. Už paraiškoje pateiktų duomenų teisingumą atsako pareiškėjas.
3. Tas pats pareiškėjas gali teikti tik vieną projekto paraišką pagal vieną Programos atitinkamos srities prioritetą. Jei tas pats pareiškėjas teikia daugiau nei vieną projekto paraišką pagal tą patį prioritetą, kitos vėliau registruotos jo projektų paraiškos yra atmetamos ir neperduodamos administracinei atitikčiai ir tinkamumui vertinti.
4. Pasibaigus projektų paraiškų pateikimo terminui, negalima pareiškėjų iniciatyva projektų paraiškų taisyti, tikslinti, pildyti ar pateikti papildomus dokumentus.

**III SKYRIUS**

**TINKAMOS IR NETINKAMOS FINANSUOTI IŠLAIDOS**

10. Projekto išlaidos turi būti skirtos tik projekto paraiškoje numatytoms projekto veikloms vykdyti. Savivaldybės biudžeto lėšomis finansuojamos tik tinkamos finansuoti projekto išlaidos.

11. Tinkamos finansuoti projekto išlaidos turi būti:

11.1. tiesiogiai susijusios su projekto, kuriam teikiamas finansavimas, įgyvendinimu;

11.2. būtinos projektui įgyvendinti ir atitikti skaidraus finansų valdymo, sąnaudų efektyvumo principus;

11.3. suplanuotos efektyviai ir pagrįstai.

12. Tinkamų finansuoti išlaidų kategorijos nustatomos Kvietime.

13. Tinkamų finansuoti projekto išlaidų suma nustatoma projekto vertinimo metu ir įrašoma į sutartį.

14. Tam tikros kategorijos tinkamos finansuoti projekto išlaidos gali būti nurodomos taikant fiksuotus ir (arba) rekomenduojamus įkainius. Rekomendacijas dėl fiksuotų ir (arba) rekomenduojamų įkainių rengia Skyrius. Fiksuoti ir (arba) rekomenduojami įkainiai nustatomi atsižvelgiant į rinkoje vyraujančias kai kurių prekių ir paslaugų kainas, jau įgyvendinamuose projektuose dažniausiai pasitaikančias kainas bei padalinio pateiktą informaciją. Jei dėl paslaugos ar prekės specifikos jos kaina neatitinka rekomenduojamų įkainių (yra aukštesnė), pareiškėjas privalo pateikti aiškų pagrindimą, paremtą rinkos analize, apklausomis ir pan.

15. Atliekant projekto biudžeto vertinimą, vadovaujamasi ekonomiškumo, taupumo, efektyvumo principais ir siūloma finansavimo suma apskaičiuojama remiantis rekomenduojamais įkainiais, pareiškėjo pateiktu išlaidų pagrindimu, kita prieinama informacija.

16. Netinkamos finansuoti išlaidos:

16.1. projekto parengimo išlaidos;

16.2. baudos, delspinigiai, išlaidos finansinėms nuobaudoms;

16.3. bylinėjimosi išlaidos;

16.4. išlaidos paskolų palūkanoms ir skolų padengimo išlaidos;

16.5. projekto veiklai reikalingų patalpų, nuosavybės teise priklausančių pareiškėjui ar partneriui, nuomos išlaidos;

16.6. projekto įgyvendinimo išlaidos, finansuojamos iš kitų finansavimo šaltinių;

16.7. išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją, įstatymus ir kitus teisės aktus;

16.8. kitos Kvietime nurodytos išlaidos.

**IV SKYRIUS**

**PARAIŠKŲ VERTINIMAS**

17. Pagal Kvietime nustatytas sąlygas pateiktos paraiškos vertinamos pasibaigus paraiškų priėmimo terminui. Projektų paraiškų vertinimą organizuoja ir koordinuoja Skyrius.

18. Skyrius parengia paraiškų rengimo ir vertinimo metodines rekomendacijas.

19. Projektų paraiškų vertinimo procesas nuo paraiškų pateikimo termino pabaigos iki jų vertinimo ataskaitos pateikimo Komisijai negali būti ilgesnis nei 60 kalendorinių dienų.

20. Projektų paraiškų vertinimo etapai:

20.1. administracinės atitikties ir tinkamumo vertinimas;

20.2. naudingumo vertinimas.

21. Didžiausia bendra galima projekto administracinės atitikties ir tinkamumo bei naudingumo vertinimo balų suma – 100 balų. Administracinės atitikties ir tinkamumo vertinimo metu bei naudingumo vertinimo metu daugiausiai gali būti skiriama po 50 balų.

22. Administracinės atitikties ir tinkamumo vertinimą atlieka PVG nariai (toliau – vertintojai), kuriems vertinti paraiškas paskirsto PVG vadovas.

23. Vertinant administracinę atitiktį tikrinama, ar projekto paraiška atitinka nustatytus reikalavimus, ar pateikta visa reikiama informacija ir prašomi dokumentai. Vertinant tinkamumą tikrinama projekto tikslų, veiklų, išlaidų atitiktis Kvietime skelbiamiems reikalavimams ir projekto kokybė – tikslų, veiklų, lėšų loginis ryšys, administraciniai pajėgumai, turimi ištekliai, veiklų planas ir jo įgyvendinimo terminai.

24. Vertintojai, atlikdami administracinės atitikties ir tinkamumo vertinimą, pildo projekto paraiškos administracinės atitikties ir tinkamumo vertinimo lapą, kurio forma patvirtinta Savivaldybės administracijos direktoriaus įsakymu.

25. Jei dėl projekto paraiškoje pateiktos neišsamios ar netikslios informacijos vertintojas negali tinkamai įvertinti projekto paraiškos administracinės atitikties ir tinkamumo, jis turi teisę paprašyti pareiškėjo per 3 darbo dienas pateikti trūkstamą informaciją ir dokumentus. Jei pareiškėjas per nustatytą terminą prašomos informacijos ir dokumentų nepateikia arba pateikia ne visus prašomus dokumentus ir informaciją, vertintojas vertina projekto paraišką remdamasis turimais dokumentais.

26. Jeigu vertintojas rekomenduoja projekto paraišką atmesti, tokį atvejį nagrinėja PVG. Nustačius, kad rekomendacija pagrįsta, paraiška atmetama. Projektų paraiškų, atmestų atlikus administracinės atitikties ir tinkamumo vertinimą, sąrašas skelbiamas Savivaldybės interneto svetainėje ([www.kaunas.lt](http://www.kaunas.lt)). Pareiškėjai turi teisę teikti pretenzijas Savivaldybės administracijos direktoriui per 10 darbo dienų nuo šio sąrašo paskelbimo dienos.

27. Įvertinus visų projektų paraiškų administracinę atitiktį ir tinkamumą, Skyrius parengia projektų paraiškų administracinės atitikties ir tinkamumo vertinimo ataskaitą, kurioje nurodomos projektų paraiškos, atitinkančios nustatytus reikalavimus, ir joms skiriami balai, taip pat nurodomos atmestos paraiškos ir jų atmetimo priežastys. Atmestų paraiškų naudingumo vertinimas neatliekamas.

28. Projektų naudingumo vertinimą atlieka ekspertai, kurie atrenkami viešųjų pirkimų būdu. Projektų paraiškas vertinti ekspertams paskirsto Skyrius.

29. Ekspertai, atlikdami projektų naudingumo vertinimą, pildo projekto naudingumo vertinimo lapą, kurio forma patvirtinta Savivaldybės administracijos direktoriaus įsakymu.

30. Kiekvieną projekto paraišką vertina ekspertas, skirdamas balus pagal projekto naudingumo vertinimo lape nurodytus kriterijus.

31. Skyrius, gavęs ekspertų užpildytus projektų naudingumo vertinimo lapus, parengia bendrą projektų paraiškų administracinės atitikties ir tinkamumo bei projektų naudingumo vertinimo ataskaitą, ją aptaria PVG posėdyje ir teikia Komisijai.

**V SKYRIUS**

**PROJEKTŲ ATRANKA**

32. Gavęs projektų paraiškų administracinės atitikties ir tinkamumo bei projektų naudingumo vertinimo ataskaitą, Komisijos sekretorius ne vėliau kaip per 10 darbo dienų nuo ataskaitos gavimo organizuoja Komisijos posėdį.

33. Komisija, apsvarsčiusi ataskaitą, Savivaldybės administracijos direktoriui teikia rekomendacijas dėl projektų finansavimo, remdamasi vertintojų ir ekspertų vertinimo išvadomis.

~~34. Jei Komisija nustato, kad lieka nepaskirstytų tam tikroms Programos sritims ir prioritetams finansuoti numatytų Savivaldybės biudžeto lėšų, ji gali priimti sprendimą siūlyti Savivaldybės administracijos direktoriui likusias nepaskirstytas lėšas skirti kitoms Programos sritims ir prioritetams finansuoti. Komisija, padalinys ir (arba) Skyrius gali siūlyti Savivaldybės administracijos direktoriui skelbti papildomą Kvietimą pagal atitinkamą Programos sritį ir prioritetus.~~

34. Jei Komisija nustato, kad lieka nepaskirstytų tam tikroms Programos sritims ir prioritetams finansuoti numatytų Savivaldybės biudžeto lėšų, ji gali priimti sprendimą siūlyti Savivaldybės administracijos direktoriui likusias nepaskirstytas lėšas skirti kitoms Programos sritims ir prioritetams finansuoti. Komisija, padalinys ir (arba) Skyrius gali siūlyti Savivaldybės administracijos direktoriui skelbti papildomą Kvietimą pagal atitinkamą Programos sritį ir prioritetus. Esant objektyvioms nuo pareiškėjo ar Savivaldybės administracijos nepriklausančioms aplinkybėms (nepaprastajai padėčiai, ekstremaliajai situacijai, karantinui ir pan.), pareiškėjo prašymu Komisija, atsižvelgdama į buvusį administracinės atitikties ir tinkamumo bei projekto naudingumo vertinimą, gali pakartotinai apsvarstyti Projekto paraišką ir teikti Savivaldybės administracijos direktoriui siūlymus dėl projektui skirtų lėšų dydžio koregavimo (neviršijant vertinimo ataskaitoje nurodytos sumos).

35. Savivaldybės administracijos direktorius, gavęs Komisijos rekomendacijas dėl projektų finansavimo, per 10 darbo dienų savo įsakymu patvirtina finansuojamų projektų sąrašą. Jame nurodomi pareiškėjų pavadinimai, projektų pavadinimai ir skiriama lėšų suma. Savivaldybės administracijos direktoriaus patvirtintas finansuojamų projektų sąrašas, taip pat projektų, kuriems finansavimas nebuvo skirtas, sąrašas skelbiami Savivaldybės interneto svetainėje ([www.kaunas.lt](http://www.kaunas.lt)).

36. Pareiškėjas, gavęs iš padalinio informaciją, kad Savivaldybės administracijos direktoriaus įsakymu patvirtintas jo projekto finansavimas, ir įvertinęs, kad finansavimo nepakanka nustatytiems projekto tikslams įgyvendinti, gali atsisakyti skirto finansavimo ir apie tai turi raštu informuoti padalinį.

**VI SKYRIUS**

**SUTARTIES SUDARYMAS**

~~37. Padalinys per 3 darbo dienas nuo Savivaldybės administracijos direktoriaus įsakymo dėl finansuojamų projektų sąrašo patvirtinimo išleidimo dienos apie tai informuoja pareiškėjus, kurių projektams skirtas finansavimas. Ne vėliau kaip per 30 kalendorinių dienų nuo minėto Savivaldybės administracijos direktoriaus įsakymo išleidimo dienos su įsakyme nurodytais pareiškėjais sudaromos sutartys. Jeigu pareiškėjas per nustatytą laiką nepasirašo sutarties arba raštu neinformuoja Savivaldybės, kad dėl pateisinamų priežasčių negali pasirašyti sutarties ir nepaprašo termino pratęsti, laikoma, kad jis atsisako skirto finansavimo.~~

37. Padalinys per 3 darbo dienas nuo Savivaldybės administracijos direktoriaus įsakymo dėl finansuojamų projektų sąrašo patvirtinimo išleidimo dienos apie tai informuoja pareiškėjus, kurių projektams skirtas finansavimas. Ne vėliau kaip per 30 kalendorinių dienų nuo minėto Savivaldybės administracijos direktoriaus įsakymo išleidimo dienos su įsakyme nurodytais pareiškėjais sudaromos sutartys. Jeigu pareiškėjas per nustatytą laiką nepasirašo sutarties arba raštu neinformuoja Savivaldybės, kad dėl pateisinamų priežasčių negali pasirašyti sutarties ir nepaprašo termino pratęsti, laikoma, kad jis atsisako skirto finansavimo. Sutarčių pasirašymas ir (ar) pasirašytų sutarčių vykdymas gali būti sustabdomas Savivaldybės administracijos direktoriaus įsakymu, esant objektyvioms nuo pareiškėjo ar Savivaldybės administracijos nepriklausančioms aplinkybėms (nepaprastajai padėčiai, ekstremaliajai situacijai, karantinui ir pan.).

38. Sutarties sudėtinė dalis yra sąmata, kurioje nurodoma būsimų ir (ar) esamų išlaidų suma projektui įgyvendinti. Sąmatą pasirašo pareiškėjas ar jo įgaliotas asmuo ir už pareiškėjo buhalterinę apskaitą atsakingas asmuo.

39. Su pareiškėju sudaryta sutartis (jeigu projektas yra ilgalaikis) gali būti pratęsiama kasmet, jei sutartyje numatyti projekto vertinimo kriterijai pasiekti ir (ar) viršyti, jei projekto tikslai bei rezultatai yra ilgalaikiai, aktualūs Savivaldybei, tų metų Savivaldybės biudžete skirtos lėšos Programai įgyvendinti ir tokios veiklos tęstinumui pritarė Komisija. Bendras Sutarties galiojimo terminas negali viršyti 36 mėnesių.

40. Savivaldybės administracijos direktorius, gavęs Komisijos rekomendacijas dėl ilgalaikio projekto sutarties, sudarytos su projekto vykdytoju, pratęsimo, ne vėliau kaip per 10 darbo dienų išleidžia įsakymą dėl projektui skiriamos einamųjų metų finansavimo sumos patvirtinimo.

41. Sutartį pasirašo Savivaldybės administracijos direktorius ar jo įgaliotas asmuo ir pareiškėjas ar jo įgaliotas asmuo.

**VII SKYRIUS**

**PROJEKTO VYKDYTOJO TEISĖS IR PAREIGOS**

42. Projekto vykdytojas privalo užtikrinti, kad:

42.1. projektui įgyvendinti skirtos lėšos būtų panaudotos tik pagal sutartyje nurodytą paskirtį;

42.2. projektui įgyvendinti reikalinga išlaidų dalis, kurios nepadengia Savivaldybės skirtos lėšos, būtų padengta iš kitų lėšų šaltinių;

42.3. projektui skirtomis Savivaldybės lėšomis nebūtų finansuojamos veiklos ir išlaidos, kurios yra finansuojamos iš kitų šaltinių;

42.4. įgyvendintas projektas ir pasiekti rezultatai būtų viešinami laikantis sutartyje nustatytų reikalavimų.

43. Projektui finansuoti Savivaldybės skirtos lėšos laikomos panaudotomis pagal sutartyje nurodytą paskirtį, jeigu:

43.1. yra pasiekti projekto paraiškoje nurodyti projekto tikslai, uždaviniai ir rezultatai;

43.2. skirtos lėšos panaudotos tinkamoms projekto išlaidoms apmokėti.

**VIII SKYRIUS**

**ATSISKAITYMAS UŽ SKIRTAS LĖŠAS**

44. Projektų vykdymas ir atsiskaitymas už projektų įgyvendinimą kontroliuojamas remiantis Savivaldybės teisės aktais, reglamentuojančiais projektų įgyvendinimo kontrolę, sutartimis ir Aprašu.

45. Padalinys Savivaldybės administracijos direktoriaus nustatyta tvarka kontroliuoja finansuojamų projektų įgyvendinimą ir lėšų panaudojimą pagal paskirtį. Kontrolė vykdoma projekto įgyvendinimo metu ir vienus metus po projekto įgyvendinimo ataskaitos pateikimo: tikrinama, ar tikslingai projekto vykdytojas naudoja projektui finansuoti skirtas lėšas, ar faktinės išlaidos atitinka sąmatoje numatytas išlaidas, ar teisingi ataskaitose pateikti duomenys, ar laikomasi teisės aktų reikalavimų, ar įgyvendintos projekto paraiškoje numatytos projekto veiklos, ar pasiektas planuotas projekto rezultatas.

46. Projekto vykdytojas įgyvendina projektą ir teikia Savivaldybės administracijai projekto vykdymo, lėšų panaudojimo ir pasiektų rezultatų ataskaitas pagal sutartyje nustatytus reikalavimus, terminus ir ataskaitų formas.

47. Projekto vykdytojas, įgyvendinęs projektą, per 10 darbo dienų nuo projekto įgyvendinimo pabaigos privalo:

47.1. atsiskaityti už skirtų lėšų panaudojimą ir pasiektus rezultatus, pateikdamas padaliniui sutartyje nurodytas ataskaitas ir kitus dokumentus iki datos, nurodytos sutartyje;

47.2. Savivaldybės reikalavimu pateikti visą su sutarties vykdymu susijusią informaciją.

48. Jei projekto vykdytojas neįvykdo Aprašo reikalavimų, pagal sutartį prisiimtų įsipareigojimų ar Savivaldybės administracija nustato, kad projekto vykdytojo veikla netinkama (t. y. projekto vykdytojas nevykdo projekto veiklų, laiku nemoka darbo užmokesčio ir su darbo santykiais susijusių išmokų, pusę metų laiku nesumoka už gautas prekes, atliktus darbus, suteiktas paslaugas, nevykdo kitų sandoriais prisiimtų turtinių įsipareigojimų, praneša kreditoriams, kad negali arba neketina vykdyti įsipareigojimų, yra skolingas Valstybiniam socialinio draudimo fondui ar Valstybinei mokesčių inspekcijai) arba veikla sustabdyta, Savivaldybės administracijos direktorius turi teisę nutraukti sutartį, apie tai įspėjęs projekto vykdytoją prieš 20 kalendorinių dienų, ir reikalauti grąžinti visas pagal sutartį gautas Savivaldybės biudžeto lėšas sutartyje nustatytais terminais.

49. Padaliniai pagal Programos sritis ir prioritetus sistemina projektų vykdytojų pateiktų ataskaitų duomenis (įvertina pasiektus ir nepasiektus projektų rezultatus, skirtas ir panaudotas lėšas, projektų dalyvių atsiliepimus ir kitus duomenis pagal nustatytus kriterijus) ir susistemintus duomenis pateikia Skyriui.

50. Skyrius, gavęs iš padalinių pagal Programos sritis ir prioritetus susistemintus duomenis apie projektus, parengia bendrą Programos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_